สวัสดีค่ะ หนูอายุ13ปี...ช่วงนี้หนูขับถ่ายสัปดาห์ละครั้งค่ะ บางครั้งก็นานกว่านั้น อุจจาระเป็นก้อนแข็งๆและใหญ่ และมีเลือดออกมาด้วย ออกมามากกว่าทุกๆครั้ง ช่วงที่ผ่านมา ก็ถ่ายหนึ่งครั้งแล้วก็เว้นสามวัน อาการนี้หนูเริ่มเป็นตั้งแต่เดือนมกราคมของปีนี้ค่ะ...หนูยอมรับเลยว่าหนูไม่ชอบกินผักผลไม้ พอหนูกินแล้วมันจะรู้สึกว่าจะอาเจียน...ก็เลยเลือกที่จะไม่กิน พอจะมีวิธีแก้ไหมค่ะ
สวัสดีค่ะ แป้ง'งง,การถ่ายอุจจาระน้อยกว่า 3 ครั้งต่อสัปดาห์ ถือว่ามีอาการท้องผูก และเป้นสาเหตุทำให้เกิดโรคริดสีดวงทวารหรือแผลปริขอบทวารหนักตามมาได้ ซึ่งก็จะทำให้มีถ่ายเป็นเลือดออกมาดังกล่าวสำหรับสาเหตุที่ทำให้เกิดอาการท้องผูกในกรณีของ แป้ง'งง น่าจะเกิดจากการที่ลำไส้มีการการเคลื่อนไหวลดลง เพราะขาดตัวกระตุ้นการเคลื่อนไหวของลำไส้ จากการที่มีปริมาณอุจจาระน้อย เช่น เกิดจากการกินอาหารที่มีกากใยน้อย ดื่มน้ำน้อย หรือขาดการเคลื่อนไหวของร่างกาย ทำให้ลำไส้ไม่บีบเคลื่อนตัวดังนั้นการดูแลตนเองในเบื้องต้น ได้แก่ การดื่มน้ำมากๆอย่างน้อยวันละ 8-10 แก้วเน้นทานอาหารที่มีไฟเบอร์สูง หากทานผักและผลไม้ไม่ได้ อาจเน้นทานพวกธัญพืชต่างๆ หรืออย่างน้อยเป็นผักและผลไม้อบแห้งก็ยังดีกว่าไม่ได้ทานเลยค่ะ และอาจทานไฟเบอร์สำเร็จรูปเสริม การทานโยเกิร์ตหรือนมเปรี้ยวอาจช่วยให้ถ่ายง่ายขึ้นได้ เนื่องจากมีแบคทีเรียที่ไปช่วยการทำงานของลำไส้ใหญ่ นอกจากนี้หมั่นออกกำลังกายเป็นประจำเพื่อให้ลำไส้เคลื่อนไหว และควรฝึกขับถ่ายให้เป็นเวลาหากไม่ถ่ายอุจจาระนานเกิน 3 วัน หรืออุจจาระแห้ง แข็ง เป็นก้อนเล็กๆ ควรหายาระบายช่วย ซึ่งมีหลายชนิด เช่น- ยาระบายกลุ่มกระตุ้น จะช่วยกระตุ้นจังหวะการบีบตัวของลำไส้ให้ทำงานดีขึ้น เช่น ยาดัลโคแลค (Dulcolax) ยาบิซาโคดิล (Bisacodyl) ยาเซนโนไซด์ (Sennosides)- ยาระบายกลุ่มออสโมซิส (Osmotic Laxatives) จะออกฤทธิ์ดูดซึมน้ำกลับเข้าสู่ลำไส้ใหญ่มากขึ้น ทำให้อุจจาระไม่แห้งและแข็งจนถ่ายออกลำบาก เช่น ยาแมกนิเซียม ไฮดรอกไซด์ (Magnesium Hydroxide) ยาแลคตูโลส (Lactulose)นอกจากนี้ยังมียาระบายแบบที่ช่วยหล่อลื่นอุจจาระ ยาที่ช่วยให้อุจจาระนิ่มอ่อนตัว และยาชนิดยาเหน็บ ซึ่งหากเป็นยาเหน็บกลีเซอรีน ยาจะช่วยทำให้อุจจาระอ่อนนุ่มลงและกระตุ้นการเคลื่อนไหวของลำไส้อย่างไรก็ตาม แนะนำให้ทานผักและผลไม้เป็นประจำ ซึ่งไม่ได้หวังผลเพียงแค่การถ่ายอุจจาระ เพราะผักและผลไม้มีวิตามิน เกลือแร่ และธาตุอาหารรองต่างๆ ซึ่งจะไม่พบในเนื้อสัตว์และอาหารประเภทแป้ง หากไม่ทานเลย ร่างกายก็จะเสียสมดุลอาจทำให้เจ็บป่วยเป็นโรคต่างๆ ได้ในอนาคต รวมถึงเสี่ยงต่อการเป็นโรคมะเร็งด้วยโดยเริ่มต้น อาจทานผักและผลไม้ที่ทานง่ายก่อน แล้วค่อยๆ เพิ่มชนิดและปริมาณค่ะ อาจทานพร้อมแครกเกอร์หรือขนมปังหรือช็อกโกแลตเพื่อให้ทานง่ายขึ้นก็ได้ค่ะ